Moss Dagblad

Moss Dagblad er en avis som kommer ut i Moss i Østfold. Avisa kom ut første gang 10. februar 1912 som Moss Socialdemokrat. Avisa skiftet i 1923 navn til Folkets Blad og etter partisamlingen i Arbeiderpartiet i 1927 til Moss og omegns Arbeiderblad. I 1940 ble avisa stanset av Nasjonal Samling. I oktober 1945 ble navnet endret til Moss Arbeiderblad. I 1957 endret avisa på nytt navn til Moss og Follo Blad etter en avisfusjon. Navnet Moss Dagblad ble tatt i bruk i 1960.

Avisa var – anno 2009 – den nest største avisa i Mosseområdet, og den dekket hovedsakelig saker fra Moss kommune. Tidligere var avisa tilknyttet Arbeiderpartiet, men var før den ble lagt ned partipolitisk uavhengig. Avisa kom ut tre ganger i uken. Ansvarlig redaktør opp mot nedleggelsen var Morten Øby.

A-pressen bestemte 24. mars 2009 at avisa skulle legges ned, og siste utgave utkom den 30. mars 2009.«Moss Dagblad legges ned»  fra Moss Dagblad, publisert 24. mars 2009 Over fem år senere, den 6. september 2014, gjenoppstod Moss Dagblad som en lokalisert utgave av Dagsavisen.«Moss Dagblad er tilbake»  fra Dagsavisen, publisert 6. september 2014

Opplag
 2006: 6 700«Avisenes leser- og opplagstall for 2006»    fra Mediebedriftenes Landsforening, publisert 12. februar 2007 
2007: 6 126«Avisenes leser- og opplagstall for 2007»   fra Mediebedriftenes Landsforening, publisert 14. februar 2008

Referanser

Eksterne lenker
  Moss Dagblad

Kategori:Nedlagte aviser i Østfold
Kategori:Kultur i Moss
Kategori:Aviser etablert i 1912
Kategori:Aviser nedlagt i 2009
Kategori:Aviser eid av Amedia
Kategori:Aviser i Østfold